
LĒMUMS
Jūrmalā
	2026. gada 27. augustā
	
	Nr.
	451


	Grozījumi Jūrmalas domes 2025. gada 18. decembra lēmumā Nr. 663 “Par dalību Valsts kultūrkapitāla fonda Kultūras mantojuma nozares konkursā un projekta īstenošanu tā apstiprināšanas gadījumā”
	(protokols Nr. 10, 30. punkts)


Pamatojoties uz Jūrmalas domes 2025. gada 18. decembra lēmumu Nr. 663 “Par dalību Valsts kultūrkapitāla fonda Kultūras mantojuma nozares konkursā un projekta īstenošanu tā apstiprināšanas gadījumā” tika atbalstīta Jūrmalas muzeja dalība Valsts kultūrkapitāla fonda Kultūras mantojuma nozares 2026. gada mērķprogrammas “Muzeju nozares attīstības programma” konkursā ar projekta iesniegumu “Jūrmalas muzeja ekspozīcija “Zvejnieki Jūrmalā un apkārtnēs 20. gs.” (turpmāk – Ekspozīcija). No Valsts kultūrkapitāla fonda piešķirts finansējums 10 000,00 euro (desmit tūkstoši euro un 00 centi) Ekspozīcijas mākslinieciskai koncepcijai un tehniskiem risinājumiem. Atbalstītā projekta īstenošanai, Ekspozīcijas izveidošanai un nodrošināšanai – kinētisko objektu izveidei nepieciešams Jūrmalas valstspilsētas pašvaldības līdzfinansējums 15 000,00 euro (piecpadsmit tūkstoši euro un 00 centi). Ņemot vērā Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtību Jūrmalas valstspilsētas pašvaldībā noteikumi” 11. punktu, kā arī Jūrmalas domes Kultūras, tūrisma un kurortoloģijas komitejas 2026. gada 13. augusta atzinumu (protokols Nr. 1.2-11/61), Jūrmalas dome nolemj:

Izdarīt Jūrmalas domes 2025. gada 18. decembra lēmumā Nr. 663 “Par dalību Valsts kultūrkapitāla fonda Kultūras mantojuma nozares konkursā un projekta īstenošanu tā apstiprināšanas gadījumā” (turpmāk – Lēmums) šādus grozījumus:

1. Izteikt Lēmuma 5. punktu šādā redakcijā:

“5. Noteikt Projekta kopējās izmaksas 25 000,00 euro (divdesmit pieci tūkstoši euro un 00 centi), saskaņā ar šī lēmuma pielikumu, t.sk. attiecināmo izmaksu summa 25 000,00 euro (divdesmit pieci tūkstoši euro un 00 centi), kur:
5.1. Valsts kultūrkapitāla fonda finansējums ir 40 procenti jeb 10 000,00 euro (desmit tūkstoši euro un 00 centi):

5.2. Jūrmalas valstspilsētas pašvaldības līdzfinansējums ir 60 procenti jeb 15 000,00 euro (piecpadsmit tūkstoši euro un 00 centi).”.
2. Papildināt Lēmumu ar 5.1 punktu šādā redakcijā:

“5.1 Šī lēmuma 5.2. apakšpunktā noteikto Jūrmalas valstspilsētas pašvaldības līdzfinansējumu 15 000,00 euro (piecpadsmit tūkstoši euro un 00 centi) apmērā segt no Jūrmalas valstspilsētas pašvaldības 2026. gada budžeta.”.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

